

МОНГОЛ УЛСЫН ХУУЛЬ

2022 оны 07 сарын 01 өдөр Төрийн ордон, Улаанбаатар хот

 **замын хөдөлгөөний аюулгүй**

 **байдлын тухай хуульд нэмэлт,**

 **өөрчлөлт оруулах тухай**

**1 дүгээр зүйл.Замын хөдөлгөөний аюулгүй байдлын тухай хуульд доор дурдсан агуулгатай заалт нэмсүгэй:**

**1/8 дугаар зүйлийн 8.2.6 дахь заалт:**

**“8.2.6.**хяналтын төхөөрөмжөөр тоноглогдсон **тээврийн хэрэгслийн жолоочийн ажиллах, амрах горим, хөдөлгөөний хурдны хязгаарлалтыг баримталж байгаа эсэхийг хяналтын төхөөрөмжийн мэдээлэлд үндэслэн шалгаж тогтоох.”**

**2/10 дугаар зүйлийн 10.1.9 дэх заалт:**

**“10.1.9.**хяналтын **төхөөрөмжийн хяналт, зохицуулалтын бүртгэл, мэдээллийн санд хяналтын төхөөрөмжөөр тоноглогдсон тээврийн хэрэгслийн бүртгэл, хяналтын төхөөрөмжийн засвар, үйлчилгээний байгууллагын бүртгэл, ашиглалт, засварын түүх, картын бүртгэл, мэдээллийг хамруулах.”**

 **2 дугаар зүйл.Замын хөдөлгөөний аюулгүй байдлын тухай хуулийн** 10 дугаар зүйлийн 10.2 дахь хэсгийн “10.1.1-д” гэснийг “10.1.1, 10.1.9-д” гэж өөрчилсүгэй.

**3 дугаар зүйл.**Энэ хуулийг “Олон улсын автотээвэрлэлт гүйцэтгэх тээврийн хэрэгслийн багийн ажлын Европын хэлэлцээр”-ийг соёрхон батлах тухай хууль хүчин төгөлдөр болсон өдрөөс эхлэн дагаж мөрдөнө.

МОНГОЛ УЛСЫН

ИХ ХУРЛЫН ДАРГА Г.ЗАНДАНШАТАР